Man verdrink na hy van seiljag valDie Nasionale Seereddingsinstituut (NSRI) sê ŉ man het vroeg Sondagoggend aan die kus aan Port Elizabeth verdrink nadat hy van ŉ seiljag afgeval het. ŉ Woordvoerder van die NSRI, Craig Lambinon, sê die seiljag was op pad terug na Port Elizabeth toe ŉ man omstreeks 2:20 Sondagoggend afgeval het. Die ander bemanningslede het na die man, glo in sy vroeë 40’s, begin soek. Die NSRI het die man later in die water gekry. Hy is kort hierna dood. Die polisie ondersoek die voorval.